
Z A P I S N I K
8. sjednice Vijeća Mjesnog odbora Poljanice,

održane 24. siječnja 2022.
u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 8. sjednicu Vijeća Mjesnog odbora.

Vijeće jednoglasno prihvaća tekst zapisnika 7. sjednice Vijeća, održane dana 13. prosinca 2021.
Na prijedlog predsjednice Vijeća, Vijeće jednoglasno prihvaća dopunu te utvrđuje:

D N E V N I   R E D
1. Program rada Vijeća Mjesnog odbora Poljanice u 2022. – donošenje;
2. Izvješće o radu Vijeća Mjesnog odbora Poljanice u 2021. 
3. Prijedlog Financijskog plana Mjesnog odbora Poljanice za 2022. – donošenje;
4. Prijedlog Plana malih komunalnih akcija Mjesnog odbora Poljanice u 2022. – donošenje;
5. Prijedlozi radova na održavanju nerazvrstanih cesta Mjesnog odbora Poljanice u 2022. – donošenje zaključka;

6. Prijedlozi radova na održavanju javnih zelenih površina Mjesnog odbora Poljanice u 2022. – donošenje zaključka; 

7. Prijedlog utroška sredstava s pozicije „Ostali nespomenuti rashodi poslovanja“ u 2022. – donošenje zaključka; 

8. Prijedlog za postavljanje prometnog znaka zabrane parkiranja u Božjakovinskoj ulici – donošenje zaključka;
9. Prijedlog lokacije za postavljanje svjetlećih zvona – donošenje zaključka
10. Zahtjev za jednokratno korištenje prostora MS – Velimir Spitek – donošenje zaključka
11. Pitanja, prijedlozi i obavijesti.

AD 1. Program rada Vijeća Mjesnog odbora Poljanice u 2022.
Predsjednica je sa članovima Vijeća raspravila o ciljevima i zadacima Vijeća navedenim u Programu rada za 2022. godinu.

Vijeće jednoglasno donosi

 Program rada Vijeća Mjesnog odbora Poljanice za 2022.

Program rada se nalazi u privitku zapisniku i sastavni je dio istoga.
AD 2. Izvješće o radu Vijeća Mjesnog odbor Poljanice u 2021.
Predsjednica je članove Vijeća upoznala s prijedlogom izvješća o radu za 2021. godinu. Pročitala je statistiku vezanu za održane sjednice, dolazak članova na sjednice u 2021.g. te teme tj. aktivnosti o kojima se raspravljalo i odlučivalo u 2021.g. s naglaskom na donošenje zaključaka utemeljenih na realnim potrebama i zahtjevima građana MO Poljanice.

Poteškoće uočene u radu Vijeća tijekom 2021. godine odnosile su se na nedovoljna financijska sredstva za realizaciju planiranih aktivnosti, te nepravovremeno obavještavanje Vijeća o početku izvođenja radova na području MO. Komunikacija između Vijeća MO i Vijeća GČ Gornja Dubrava, kao i komunikacija sa nadležnim gradskim uredima bila je zadovoljavajuća.

Vijeće jednoglasno donosi

ZAKLJUČAK 

Prihvaća se izvješće o radu Mjesnog odbora  Poljanice u 2021.

Izvješće se nalazi u prilogu zapisnika, te je sastavni dio istog.

AD 3. Prijedlog Financijskog plana Mjesnog odbora Poljanice za 2022.
Predsjednica pojašnjava Financijski plan za 2022. godinu u odnosu na prethodne godine. Vijeće je raspravilo stavke i iznose Financijskog plana za 2022. godinu te

Vijeće jednoglasno donosi

Financijski  plan Mjesnog odbora Poljanice za 2022.
Financijski plan nalazi se u privitku zapisnika i njegov je sastavni dio.

AD 4. Prijedlog Plana malih komunalnih akcija Mjesnog odbora Poljanice u 2022.
Vijeće je raspravilo o planiranim poslovima i radovima vezanim uz održavanje komunalne infrastrukture u naselju. 
Vijeće jednoglasno donosi

Plan malih komunalnih akcija Mjesnog odbora Poljanice u 2022.

Plan malih komunalnih akcija nalazi se u privitku zapisnika i njegov je sastavni dio. 

AD 5.  Prijedlozi radova na održavanju nerazvrstanih cesta Mjesnog odbora Poljanice u 2022.
Predsjednica je pojasnila da je prijedlog  izrađen u skladu s planiranim sredstvima i izvorima financiranja. U diskusiji oko prijedloga sudjelovali su svi nazočni članovi Vijeća. Iskazano je nezadovoljstvo što se većina planiranih aktivnosti zapravo prenosi iz ranijih razdoblja, a obzirom na planirana financijska sredstva ni ove se godine neće moći realizirati planirano. 

Nakon rasprave o prioritetnim ulicama, nogostupima te drugim površinama koje je potrebno obnoviti

Vijeće jednoglasno donosi

ZAKLJUČAK
Vijeće  Mjesnog odbora Poljanice predlaže da se u okviru djelatnosti održavanja nerazvrstanih cesta, Plana malih komunalnih akcija Mjesnog odbora Poljanice  u 2022. izvedu slijedeći radovi:

1. II. Laz – rekonstrukcija asfalta i postojećih kanalica

2. V. Novoselski odvojak – rekonstrukcija asfalta i postojećih kanalica
3. V. Poljanice, kbr. 20-24 –  sanacija nogostupa
4. Antolovečki put  – uređenje i presvlačenje slojem asfalta srednjeg dijela dvorišne strane – parkirališta, sanacija nakupljanja oborinske vode (dvorišna strana zgrade Dubrava od kbr.15 do 21)

III. Poljanice, kbr. 1-13 – sanacija nogostupa
6. 
IV. Poljanice kbr. 6 – 10, sanacija nogostupa
AD 6. Prijedlozi radova na održavanju javnih zelenih površina Mjesnog odbora Poljanice u 2022.
Članovi Vijeća su  raspravili o radovima koje je potrebno obavljati radi što boljeg održavanja zelenih površina. U raspravi su sudjelovali svi vijećnici. Naglašena je važnost kontinuiranog i pravovremenog izvršavanja navedenih radova  od strane  gradskih poduzeća u čijoj nadležnosti je obavljanje  radova na održavanju javnih zelenih površina.
Vijeće jednoglasno donosi

ZAKLJUČAK
Vijeće Mjesnog odbora Poljanice predlaže da se u okviru djelatnosti održavanja  javnih zelenih površina, Plana malih komunalnih akcija Mjesnog odbora Poljanice u 2022. izvedu slijedeći radovi:

-   redovita košnja travnjaka na području cijelog MO Poljanice  
​​​​​​​​​​​​​​​​​​​​​​​​​​-   čišćenje smeća i granja u parkovima i na dječjim igralištima, 

-  čišćenje i uređivanje raslinja i žbunja između ulice III. Poljanice i ulice Krotovica (zapadna strana puta prema OŠ A.B. Šimića), kultiviranje prostora na način da se žbunje i nisko raslinje očisti, a ostave stabla bjelogorice i crnogorice  

-  čišćenje slivnika i kanalica prema slivnicima, naročito nakon oborina i opadanja lišća, 

- jesensko - zimsko sakupljanje lišća na nogostupima i ulicama, parkovima i  travnjacima,

-  orezivanje drveća u V. Poljanicama – dječje igralište, južna dvorišna strana zgrade, V.  Poljanice kbr. 20 – 28, istočna strana prema potoku, Antolovečki put kbr. 7 - 9
-  orezivanje krošnji koje zaklanjaju rasvjetne lampe u cijelom naselju,

-  održavanje zelene površine na lokaciji objekta mjesne samouprave,

-  nisko grmlje prorijediti i redovito plijeviti ili ga potpuno ukloniti i posijati travu – V. Poljanice i ostale lokacije na području mjesnog odbora,

-  grmove koji zaklanjaju vidik vozačima na izlazu iz naselja na Ulicu Dubrava ukloniti ili posaditi niže kulture
AD 7. Prijedlog utroška sredstava s pozicije „Ostali nespomenuti rashodi poslovanja“ u 2022.

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK
1.
Vijeće Mjesnog odbora Poljanice na poziciji 268-3299 za 2022. ima 8.300,00 kn.

2.
Vijeće Mjesnog odbora Poljanice predlaže utrošak sredstava iz točke 1. ovog zaključka za potrebe:

VMO Poljanice 





            8.300,00 kn
AD. 8. Prijedlog za postavljanje prometnog znaka zabrane parkiranja u Božjakovinskoj ulici 

Predsjednica je upoznala članove Vijeća sa situacijom u Božjakovinskoj  u kojoj je nogostup uređen samo sa istočne strane počev od ulice III. Poljanice u smjeru ulice Krotovica. Stanari   obližnjih kuća svakodnevno parkiraju na nogostupu svoje automobile što predstavlja kršenje prometnih propisa, zahtjeva stalno angažiranje prometnog redarstva, a najvažnije je da je zbog navedenog izrazito ugrožena sigurnost pješaka.  

Vijeće jednoglasno donosi

ZAKLJUČAK

I/ Predlaže se postavljanje prometnog znaka zabrane parkiranja, sukladno Pravilniku o prometnim znakovima, signalizaciji i opremi na cestama, na lokaciji Božjakovinska ulica  - smjer od ulice III. Poljanice do ulice Krotovica duž nogostupa, istočna stana ulice. 

II/ Gore navedeno predlaže se radi sigurnosti svih sudionika u prometu, posebno pješaka.

AD. 9. Prijedlog lokacija za postavljanje božićnih zvona
U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK
Predlaže se postavljanje božićnih zvona duž ulice Dubrava, i to od kbr. 203 u smjeru istoka, na svaki drugi stup javne rasvjete.

AD 10. Zahtjev za jednokratno korištenje prostora mjesne samouprave 

Vijeće je razmotrilo zahtjev gosp. Velimira Spiteka za korištenje prostora mjesne samouprave.

Vijeće jednoglasno donosi 

ZAKLJUČAK

Odobrava se jednokratno korištenje prostora mjesne samouprave Velimiru Spiteku u terminu 07. svibnja 2022. od 15,00 do 19,00 sati za obiteljsko druženje.
AD 11. Pitanja, prijedlozi i obavijesti.

Predsjednica je informirala članove Vijeća o 


-  nastavku radova na uređenju fasade objekta mjesne samouprave


- o komisijskom očevidu u predmetu postave privremene regulacije prometa u ulici Krotovica vezano za izvođenje građevinskih radova u neposrednoj blizini OŠ A.B.Šimića


- o očitovanju vezanom za proširenje kapaciteta dječjih vrtića na području Gradske četvrti Gornja Dubrava – Mjesni odbor Poljanice

Dovršeno u 19,30 sati
KLASA:024-08/22-003/153
URBROJ:251-13-11-05-22-2
U Zagrebu, 24. siječnja 2022.
Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
